Gran èxit de participació en la jornada de neteja de l'entorn del riu Túria organitzada pel Club de Pescadors d'Alaquàs
26/11/2012

# Gran èxit de participació en la jornada de neteja de l'entorn del riu Túria organitzada pel Club de Pescadors d'Alaquàs

*   26/11/2012
*   [Imprimir](#)
*   Compartir
*    https://www.alaquas.org/documento.asp?id\_do=13535

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13535%2F0&title=Ajuntament%20d%27Alaqu%C3%A0s.%20Premsa.Gran%20%C3%A8xit%20de%20participaci%C3%B3%20en%20la%20jornada%20de%20neteja%20de%20l%27entorn%20del%20riu%20T%C3%BAria%20organitzada%20pel%20Club%20de%20Pescadors%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13535/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13535/26112012grupo_buena_1_Form_4.jpg)](https://www.alaquas.org/ficheros/documentos/2012/2/13535/26112012grupo_buena_1_Form_10.jpg "<a href='https://www.alaquas.org/ficheros/documentos/2012/2/13535/26112012grupo_buena_1_Form_10.jpg' target=_blank><i class='fa fa-external-link' aria-hidden='true'></i>.Gran èxit de participació en la jornada de neteja de l'entorn del riu Túria organitzada pel Club de Pescadors d'Alaquàs</a>")

Un total de 200 voluntaris i voluntàries van col·laborar en l'activitat on es netejaren 7 zones

El passat dissabte 24 de novembre, sota la conjunta organització de l'Ajuntament de Gestalgar i el Club de Pescadors Esportius d'Alaquàs, i amb la col·laboració d'entitats com: Fernanbus, Coca-Cola i l'Ajuntament d'Alaquàs, van organitzar una jornada de neteja de residus sòlids de l'entorn del riu Túria al seu pas pel terme municipal de Gestalgar, així com en algunes zones de la serranía pròximes al nucli urbà.

Els voluntaris es van donar cita a les nou del matí en el poliesportiu municipal de la localitat per a passar pel punt de recepció de voluntaris, on van emplenar una fitxa de voluntariat, se'ls va assignar un grup de treball i zona d'actuació, i se'ls va lliurar l'acreditació, guants i borses per a dipositar els residus. Una vegada configurats els grups, i sota la supervisió de caps d'equip, es van desplaçar els voluntaris, en total gairebé 200, a les zones previstes d'actuació, en total 7 zones.

En 3 hores es van recollir un volum de residus suficients com per a omplir dos grans contenidors d'aproximadament 30 m3 cadascun. Plàstics, pots, llaunes, vidres, matalassos, mobles, màquines de cosir, electrodomèstics, bidons... i un munt de restes que amb el pas dels anys han estat deixats per la inconsciencia de les persones danyant greument l'entorn. Per a l'activitat es van disposar diversos punts d'amuntegament temporal de residus, en els quals els voluntaris deixaven les borses repletes, i posteriorment voluntaris amb tractors passaven a recollir-los amb la finalitat de transportar-los als contenidors disposats a l'efecte.

Una vegada finalitzada la neteja, tres grans paelles estaven esperant a tots els voluntaris, per a reposar forces després d'un intens treball. Ernesto i Sebastián van ser els encarregats de preparar-les. Després del menjar, i amb la finalitat de completar la jornada amb una activitat lúdica, el mestre Carlos Cifuentes, va fer una demostració a peu de riu, de tècniques de llançat amb cua de rata per a la pesca de la truita, en la qual els espectadors van poder veure llançades gairebé impossibles.

Per a finalitzar, i de la mà de Virtudes Albertos, es va realitzar una visita guiada pel municipi de Gestalgar, on es van poder visitar monuments com la casa señorial, la torre amb el campanari, l'església i el castell, tot això gaudint de l'atractiu d'aquesta població enclavada en plena serrania i banyada per les aigües del riu Túria.

Durant tota la jornada l'esperit solidari, compañerisme i bon ambient van ser la nota predominant, tots els voluntaris coincidien en el fet tan positiu que havia estat l'activitat i es van oferir a participar en més ocasions. Raúl Pardós, alcalde de Gestalgar, va destacar el gran nivell de participació i el la productivitat de la jornada. Per la seua part Sebastián Ruiz, va brindar en nom del club tota la col·laboració possible en la realització de noves activitats encaminades a la conservació del medi ambient. Ambdós van agrair a tots els voluntaris l'esforç dedicat i el treball realitzat, animant a sumar-se en les iniciatives que es posaran en marxa en el futur.